ان الحمد الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا. من يهد الله الله تعالى فلا مضل له. ومن يضلل فلا هادي له. واشهد ان لا اله الا الله وحده لا شريك له
واشهد ان محمدا عبده ورسوله. اما بعد فان اصدق الحديث كتاب الله تعالى واحسن هدي هدي محمد صلى الله عليه واله وسلم. وشر الامور محدثاتها. وكل محدثة بدعة وكل بدعة ضلالة وكل ضلالة في النار. اللهم صلي على محمد وعلى ال محمد كما صليت على ابراهيم
وعلى ال ابراهيم في العالمين انك حميد مجيد. وبارك على محمد وعلى ال محمد. كما باركت على ابراهيم وعلى ال ابراهيم في العالمين انك حميد مجيد. قلنا ان شروط الحديث الصحيح خمسة. وهي في قول اهل العلم الحديث
الصحيح ما اتصل سنده بنقل العدل الضابط عن مثله الى منتهاه من غير شذوذ ولا علة فهذه ثلاثة مثبتة وسنتان منفيتان اتصال السند عدالة الرواة ضبط الرواة دي تلاتة مسبتة
بمعنى المطلوب اثبات كل شرط في الحديث. وعدم الشذوذ وعدم العلة. المقصود هو نفي الشذوذ ونفي العلة. وتكلمنا عن اول شرط من هذه الشروط الخمسة وذكرنا قوادح هذا الشرط لواء اتصال الاسناد
يقدح في اتصال الاسناد قلنا التعليق والانقطاع والاعضال والارسال والتدليس والمرسل الخفي يبقى دي ستة قوادح في آآ الشرط الاول. فالمطلوب نفي هذه القوادح وتكلمنا في المرة الماضية عن اول قادح منها الا وهو الحديث المعلق
وقلنا ان الحديث المعلق معناه ما حذف راو من مبدأ اسناده فان كان اكثر فلابد ان يكون على التوالي حتى لو شمل الايه؟ الاسناد كله. فنحن مثلا اذا قلنا في هذا الزمان قال رسول الله صلى الله
الله عليه وسلم. ده اسمه ايه؟ اسناد معلق خلاص طيب تعليقنا الاسناد اذا علقنا الاسناد هل يضره؟ لا يضره. ليه؟ لاننا ما عدنا نروي بالاسناد وحتى اذا روينا بالاسناد فسنصل كما قلت في المرة الماضية الى اي كتاب او جزء حديثي
اسناد صاحب الجزء وتطلع الى منتهى الاسناد القادح الثاني الانقطاع. طبعا واحد يقول لي طب ما الحديث المعلق منقطع ليه؟ لانه للفقد الطبقة من طبقات الاسناد. هو ده معنى الانقطاع. فليه احنا بقى قلنا منقطع
لان كل لان كل نوع من هذه الانواع منقطع المعلق منقطع والمعضل منقطع والمرسل منقطع والمدلس منقطع والمرسل خف منقطع لكن كل نوع من هذه الانواع له تعريف فيبقى اذا ما سقط من الاسناد واسطتان ليستا متتاليتين
ده هنسميه ايه؟ هو لازم نسميه الاسم. هنقول مثلا الانقطاع التعليق السقط من مبدأ الاسناد والارسال السقط من اعلى الاسناد تمام؟ التدليس ده له تعريف لوحده كده لو افترضنا مثلا الاسناد اللي احنا قلناه البخاري اللي بيروي حديس انما نعمله بالنيات. قال حدثنا الحميدي قال حدثنا سفيان
عن يحيى بن سعيد الانصاري عن محمد ابن ابراهيم التيمي عن علقمة عن عمر. فلو البخاري قال حدثنا الحميدي عن يحيى بن سعيد الانصاري يبقى سقط من بينهم مين؟ سفيان ابن عيين
ده هنسميه ايه؟ لازم نسميه حاجة. له معلق وله معضل وله مرسل. وله مدلس ها؟ يبقى فيه ايه؟ فيه انقطاع. فكل الانواع دي يطلق عليها المنقطع. بس احنا دلوقتي بنعمل مصطلحات عشان ما فيش انواع
في بعضها تمام؟ فاحنا ايه؟ عشان لما نقول بقى المنقطع ده ما فيش حد يتصور يقول لي ان كل نوع من هذه القوادح عبارة عن انقطاع في الاسناد لانه يضاد
الاتصال طبعا الانقطاع هو سقوط واسطة في الاسناد فان كان من اوله هيبقى معلق ها وان كان من اخره هيبقى مرسل انا لا اقصد لا ده ولا ده اقصد الانقطاع فيما بين هذين
واحنا قلنا ايه يجوز ان تقول هذا معلق منقطع. خلاص؟ بس احنا مش محتاجين ان احنا نعمل عملية زي دي زي ايه الانقطاع مثلا؟ هناك انقطاع دائم لا يجبر وانقطاع يجبر
الانقطاع الذي لا يجبر او ينجبر يعني هو بين راويين لم يلقى احدهما الاخر لو قلنا مسلا الحسن البصري عن ابي بكر ده ناعس في ايه ممكن يتلحم مش ممكن. ده انقطاع دائم لا يتغير
عشان كده بعض اهل العلم كان يقول الاعلال بالاعلى اقوى الاعلال بالاعلى اقوى من الاعلان بالادنى احنا قلنا الاسناد له طرفان ها؟ الاسناد لما بيرتفع بيرتفع رأسي ولا افقي ها؟ بيرتفع رأسي كده. كده تطلع من تحت لفوق كده اه ده انقطاع رأسها
الاسناد مش كده الاسناد كده. كل ما بتقول حدثنا فلان بتطلع فترة زمنية عن فلان تطلع فترة زمنية. عن فلان فترة زمنية لحد ما توصل منتهى الاسناد. يعني مش لازم الاسناد يوصل للصحابة
منتهى الاسناد اللي قدامك يعني طيب الراوي الادنى فين اللي تحت ده وانا افترض انه اي حد من المصنفين كالبخاري مسلا او غيره من العلماء. والطبقة العليا الصحابي فلما انا اجي اقول الاعلال بالاعلى اقوى
فيه اشارة الى ثبات العلة وانها قلما وانها لا تتغير زي ما بنقول اهوت قلنا الحسن البصري عن ابي بكر الصديق. له الاسناد من مبدأ من مبدأه كله ائمة ائمة ثقال
جبال جبال وصلنا للحسن ووقع الاسناد هنيئا نمعي فيه ما نقدرش نعمل حاجة. لكن لو العلة تحت كأن يكون الراوي متروكا او كذابا حتى. موقن الليل متابع ها؟ يبقى زالت العلة ولا لأ
يبقى زادت العلة. بالزات في الطبقات كل ما تنزل تحت كان بقى الحديث انتشر والعلماء يعني اه رحلوا بقى الى البلدان والكلام ده فاصبح مع كل واحد عدة متابعين للراوي في الاسناد. يعني آآ قصة يحيى ابن معين مع التبوذكي
حماد بن سلمة احد الائمة الكبار لكنه تغير حفظه في اخر حياته فما كان يجيء بالاسناد كما ينبغي ساعات كده ايه يخالف فيحيى ابن نعيم معه حديث عايز يضبط احاديث حماد ابن سلمة
فراح للتابو زكي موسى ابن ايه؟ ابن اسماعيل. طب وزكي احد مشايخ البخاري يكنى ابا سلمة فقال له حديث حماد اللي هو كزا كزا حدثني بها قال له سمعته من احد قبلي؟ قال نعم. سمعته من سبعة
قال له سبعة وعايز تسمعه مني تاني؟ طب انت ايه اللمة اللي انت بتلمها دي؟ عايز ايه من وراها لا احدثك. قال له ان لم تحدثني انحدرت الى عفان. عفان ابن مسلم
برضو احد مشايخ البخاري واحمد واحد الرواة الثقات الكبار عن حماد بن سبأ قال له رح انزل وابى ايه؟ ان يحدثه قام نازل رايح لعفان ابن مسلم. فعفان سأل قال له سمعت هذا الحديث من احد قبلي؟ قال له سمعته من سبعة. وانت التامن. قال له طب انت عايز ايه من اول القصة دي؟ قال له حماد ابن سلمى كان يغلط
فاذا اتفق اصحابه في رواية يبقى الغلط منه ما انا عايز احدد الغلط من مين وتحديد الخطأ ممن هذه مسألة كبيرة هذه المسألة دي بقى قبة قبة العمل. نتحدد من المخطئ. لا سيما اذا كان في الاسناد اكتر من واحد يمكن ان
بجينات الوهم به فانت لما تقول الغلط من حماد ايش عرفك وقد يكون من الراوي عن حماد فقال لك اذا اتفق اصحاب حماد على ان يرووا عنه الرواية بالوضع الفلاني يبقى قطعا الغلط مش منهم
يبقى الغلط منه هو لكن اذا اختلف اصحاب حماد واحد رفع وواحد وقف واحد وصل واحد ارسل ما اقدرش اعصب الجناية بحماد يبقى هو لما راح عشان يسمع القصة دي كان الهدف ايه
ايجاد متابعينا الراوي الفلاني علشان اما ان في الغلط عنه واما اعصب جناية الخطأ به فكل ما تنزل في طبقات الاسناد ممكن تلاقي متابعات كتيرة حتى لو كان الاسناد مصابا بعلة قادحة كبيرة ككذب الراوي
ده اقدر الاقي له حل. الراوي الكداب ممكن الاقي له متابع. لكن الحسن عن ابي بكر عامل له ايه ما اقدرش اعمل له حاجة. خلاص هي علة ثابتة لا تتغير. يبقى لما بيقول لك الاعلان بالاعلى اقوى. اشارة الى ثبات العلة
الاشارة الى ايه؟ الى ثبات العلم. يعني من يومين تلاتة كده كنت عمال اقرأ في جزء ان يقال عنه فضيحة فضيحة العصر هذا الجزء واحد من اهل البدع الجهلاء. ساعات بيبقى مبتدع وحرك. ها؟ بيعرف يعني يخلص نفسه. لا ده مبتدع
جاهل كما نشر جزءا سماه الجزء المفقود من مصنف عبدالرزاق شرف عبدالرزاق بن همام الصنعاني آآ فيه نقص مطبوع في احد عشر مجلدا من سنوات طويلة. اكثر من عشرين سنة. وفيه نقص في مواضع
ومش الدبري اسحاق ابن ابراهيم اللي روى الجزء كله. في حاجات اخرى رواها غير الدبري راوي المصنف واحد من اللي هو المبتدع اللي انا اقصده ده نشر جزءا وقال لقيت بقى مخطوط وبتاع وآآ جابه من الهند وحدوتة كده كبيرة يعني
واي بني ادم عنده اي فهم للمخطوطات يعرف ان الجزء ده مكتوب بقاله ميت سنة مسلا ولا حاجة اللي يعرف الخطوط خطوط المخطوطات زي ما قلت لكم بصمجي وما عندوش فكرة عن حاجة فشيء طبيعي لما يلاقي واحد كاتب بخط كده ملبش في بعضه كده يقول لك ده مخطوط. وقد يكون اللي كاتبه
هو لسة كاتبه ولسه عايش يعني. الجزء ده فيه الحديث الباطل الموضوع عند كافة اهل العلم اللي هو اول اول ما خلق الله نور نبيك يا جابر حديث معروف انه مكذوب كده وتلات اربع صفحات
فجاب الجزء دهوت وقال لك ده جزء بقى حديثي وعوضنا بقى النقص الموجود وسبت ان عبد الرزاق روى هذا الجزء بالاسناد الصحيح والكلام. وطبعا دي اسايد كلها مركبة مركبة. واحد ركب اسانيد لهذه المتون الباطلة. اي بني ادم دارس حديث
شادي يعني في الحديث شم رائحة الحديث مرة مرتين في حياته ممكن يكتشف ايه الفضيحة دي وانا عمال اطالع كده فلقيته بيقول ايه مكتوب في الاسناد عبدالرزاق قال اخبرني ابن جبير
قال حدثني البراء بن عازب طبعا اللي ضحك فاهم الموضوع فما يلي بقى في الحاشية مش ده الموضوع. قال في الحاشية ايه وابن جريج مدلس وقد امنا من تدليسه بانه قال حدثنا. ها؟ يعني مشي القصة ان هو آآ
قال لا ها مفكرني بالواقعة اللي حصلت زمان كده في خمسة وعشرين سنة كده في برنامج على الناصية طلعت المزيعة قابلت واحد مهم منصب مهم يعني. آآ على الكوبري. طبعا الكلام ده بيبقى مترتب. لا كوبري ولا يحزنون يعني. ها؟ ده في مكتبه كمان
مش في على الكوبري يعني. فالمهم بعد حوار طويل مش عارف ايه. قالت له طيب يقول لنا بقى ايه مبدأك في الحياة. قال لها قول الله عز وجل اعمل لدنياك كانك تعيش ابدا
واعمل لاخرتك كانك تموت غدا. قالت له صدق الله العظيم. ها؟ يعني هو مصيبته سودا ومصيبتها مصيبتها سودا كودا يعني انا واخد بالك ازاي ؟ اه. يعني بيفكرني برضه حاجات بتيجي لوحدها كده. آآ الجماعة نشروا كتاب التزكية القرطبي
تذكير القرطبي. الجماعة بقى اللي كانوا زمان في بيروت كده يقول لك ايه حققه جماعة من العلماء باشراف ناشر. الجماعة العلماء دول شوية بنات تلاقيهم مسلا شوية عيال في اعدادي ولا في سانوي كلام من هزا القبيل
فانا عمال اتصفح الكتاب وفي صفحة تلاتة وتلاتين وقفت على الاتي اه مكتوب في المد طبعا قال الله عز وجل انا عند ظن عبدي بي نزل المحقق في الحشوة ليه؟ لم نجدها في القرآن. اختلاف نسخ بقى. ها؟ ما هو ده اللي ناقص
واحد يقول لك اختلاف النسخ. القرآن فيه نسخ بقى نسخة زايدة ونسخة ناقصة ومش عارف ايه وبتاع. شف بقى لما يقول مش عارف يميز ما بين حديس قدسي. حديس الهي وما بين
اية قرآنية مجرد ما قال الله تعالى يقوم ايه؟ يقول لك لم نجدها في القرآن. فده عمال يقول لك ايه ابن جريج مدلس وقد عنعنعنه طبيب حتى ابن جريجة لو قال حدثني يمشي الكلام! ابن جويج لم يدرك البراء ابن عازب باختصار يعني
لو قال حدثني لكان قطعا وهم يا من الناسخ وده في الغالب يا من راوي لكن لا يمكن يكون ان يكون صحيحا ها؟ لان بيني وبين ابن جريج وبين البراء راوي على الاقل
قرار منه مسلا ولنفترض ابو اسحاق السبيع هو اللي ابن جريج ده من طبقة آآ اه شف يا ابو سفيان والجماعة دول ان هم يبعدوا عن ابي اسحاق السبيع. فده بقى لما يجي يقول لك اه اه ده وده انقطاع مثلا لو فرضنا ابن جريد
عن البراء ما هو زي الحسن على ابي بكر او سعيد المسيب عن ابي بكر او كذا. انقطاع ما لوش حل يعني. ما يقدرش حد ايه؟ يجبره. واخد بالك؟ وبرضه ده بنفس الكلام
اه قرأت قديما لقصة في آآ عزاها كاتب الكلام الى معجم ابن الاعرابي عن همام ابن منبه عن عيسى ابن مريم عليه السلام واخد بالك ازاي؟ او عن راوي مدلس مش همام ابن منبه. واحد يعني. واحد. واحد واحد برضو كان مدلس وكده. عن عيسى ابن مريم انه قالوا والاثر ده في
في الموطى اظن لا تنظروا في ذنوب الناس كأنكم ارباب. اظن في موطأ ما لك. فقال ان فلان لم يسمع من عيسى ابن مريم طب اه طب وحتى لو قال سمعت عيسى ابن مريم
انا اصدق الكلام ده هيجيبوا منين ؟ فشوف يعني الله المستعان الكتب مليانة بكل اسف مسل هزه فهو القول الناقد بقى اعلاله بالاعلى اقوى اشارة الى هذا الكلام الذي اقوله. اشارة لهذا الكلام. عشان ما يجيش واحد يقول لك ان في انقطاع وفي راوي كذاب
ايهما اقوى الانقطاع ولا الراوي الكذاب؟ لا احنا قلنا اهو الحسن هلا ابي بكر وفي الطريق كذاب. واهل العلم اهل العلم. ها صرحوا ان هذا الكذاب تفرد برواية هذا الخبر
وانه لم يتابعه احد في الدنيا خلاص؟ عشان بس نقفلها كلها. ما يبقاش ايه؟ ما نعرفش لا تطلع برة ولا تدي احتمالات ولا الكلام ده تمام؟ فلا يصبح عندي راوي كذاب وعندي انقطاع. ايهما اقوى؟ انه الباء
طبعا الاعلان بالكذب او العناية بالكذب اقوى لو هنتكلم بقى على قوة العلة الاعلان بالكذب اقوى. طيب ليه؟ قال لك لان انا لو نزلت في حديث الحسن عن ابي بكر
اخليه مرسل واذا صح الحديث او صح الاسناد الى المرسل ممكن انتفع به. لان لكن الكداب هعمل به ايه ده لا ينفع تعمله سلطة ولا ينفع تعمله بتاع ولا ينفع تعمله اي حاجة هترميه لازم ترميه
لكن الحسن عن ابي بكر ممكن المسألة يكون يعني على اقصى الاحتمالات ان يكون مرسلا. فالمرسل ممكن ينتفع به في اي حاجة. زي ما يكون الحاجة اه اه طمطماية بقى العفن ضرب فيها قعدت انت تنجر فيها يمين وشمال ده تطلع بقلبها حتة قد كده ومن قلبها. برضه هتنتفع باي حاجة فيها
لكن الكداب ده هتعمل بايه واخد بالك؟ ده الكلام ده في حالة ايه؟ ان اجمع بقى اهل الحديث او نقلوا اجماعا ولا الكلام ده ان الايه؟ ان هذا الكذاب تفرد بهذا الايه؟ بهذا الخبر
يبقى عندنا الانقطاع هو سقوط سلسلة هو سقوط راو من سلسلة الاسناد ده عموم الانقطاع يعني القادح التالت المعضل والمعضل هو ما سقط راويان راويان من الاسناد بشرط التوالي. شرط التوالي كونوا الاتنين ورا بعض
لكن لو وقع واحد وجا اللي بعديه موجود وقع التاني يبقى ايه؟ ده منقطع. يبقى شرط الاعضال اتنين ورا بعض طيب لو اتنين ورا بعض من اول الاسناد. يبقى معلق ومعضم
طب لو اتنين ورا بعض من فوق ده طبعا ده بس ايه كلام مبدئي بس انا عشان تتصور المسألة والا العملية فيها تفصيل مش بالبساطة دي يعني ها هيبقى ايه هيبقى مرسل ومعضل في نفس الوقت
حديث اسماء يا اسماء ان المرأة اذا بلغت المحيض لم يظهر منها الا هذا الحديث المعروف ده الحديس ده بيرويه سعيد ابن ابي عروبة. ده الاسناد الصحيح يعني مش سعيد واني بشير بقى لأ سعيد ابن ابي عروة عن قتادة
ان النبي صلى الله عليه وسلم قال لاسماء يا اسماء اذا بلغت المرأة المحيض الحديث بعض العلماء قال هذا مرسل وده صح في التسمية وليس في التقوية خلاص؟ لان المرسل زي ما احنا هنتعرض له ما قال فيه التابعي ايا كان
قال رسول الله صلى الله عليه وسلم التابعي ممكن يكون كبيرا او صغيرا او وسطا او صغيرا خلاص؟ اي تابعي الزهري مسلا لو قال قال رسول الله صلى الله عليه وسلم يبقى ده اسمه ايه؟ مرسل
لكن في باب التقوية يقول لك اقوي مرسل بمرسل مسلا طب التقوية التابعي الصغير زي قتادة وزي الزهري اغلب مشايخه من التابعين واقل مشايخه من الصحابة. فلو افترضنا ان قتادة له ميت شيخ
هيبقى اربعة خمسة من الصحابة. وخمسة وتسعين تابعي. يبقى الغالب عداوته لايه؟ الاعضال ولا ارسال الاعضاء فترجيح سقوط واسطتين اقوى من ترجيح سقوط واسطة واحدة ده بقى اللي ممكن يبقى معضل مرسل
ماشي؟ ازا كان في الاول خالص هيبقى معلق ومعضل ان يسقط راويان متتاليان من اي موضع في الاسناد من اي موضع في الاسناد يبقى ده يفترق عن المعلق بايه بمكان السقط. لانها اشترطنا في المعلق ان يكون السقط منين؟ من اول الاسناد
ازا ما كانش من اول الاستاد هياخد حكم تاني. ما بقاش معلق المعضل اتفق مع المعلق في ايه في وصف السقط في الوصف وهو الايه؟ التوالي ها يبقى يصبح في في هناك فرق بينهما وايضا توافق بينهما
الفرق الذي بينهما من موضع سقط من موضع السقف ها والتوافق الذي بينهما من وصف الايه؟ السقط نفسه. لابد ان يكون على التوالي طيب ايهما اضعف المعلق ولا المعضل احنا متفقنا كلهم ضعاف. خلاص؟ بس في ضعيفة واضعف
ها؟ فاذا ايهما اضعف؟ ها؟ على قدر الوزن طيب احنا احنا بالفتاكة كده حد فيكم واكل بصل ولا رنجة ولا واكل دعوة اللي عمل اي حاجة النهاردة ها؟ ارجو ما يكونش حد يتورط في في النكال اي حاجة من الحاجات الغبرة بتاع شم النسيم دي
طيب معروف كده كلما زاد السقط كلما اثر في الاسناد انا بقول معلق اهو معلق بسقوط راود واحد مش هقول ان كله وقع. لأ. لان اصل كل وقعة دي ما فيش حاجة اسمها كلام وصلنا بلا اسناد
لازم اي كلام وصلك لابد ان يكون له اسناد. ما جاش كده في الهوا. حتى لو كانوا كلهم كدابين بس له اسناد فلا تغتر بانك رأيته في كتاب ما معلقا بلا اسناد. اكيد المؤلف ده اخذه من كتاب مسند
بس اختصر الاسناد اما لانه مش فاهم يعني ايه اسناد وعايز ينقل الكلام ده ويبعد عن العنعنات واما يكون فاهم وحزف الاستاد المهم ما فيش كلام عن السلف الا باسناد. فانا دلوقتي لو عندي الاسناد المعلق سقط منه راوي من اول الاسناد
وعندي سند تاني معضل من اول الاسناد فلا شك ان كل ما تكثر الوسائط الساقطة من الاسناد كلما اثر سلبا في ايه سلبا في الاسناد تمام؟ يبقى ده الحديث الايه؟ عند ده الحديث المعظم
قلنا بقى المعلق قلنا المنقطع وقلنا المعضل و ايه المرسل المرسل هو ما قال فيه التابعي. قال رسول الله صلى الله عليه وسلم. في بعض الكتب الحديثة عرف كاتبها الارسال فقال هو ما سقط منه الصحابي
فده صح؟ خطأ ايه وجه الخطأ فيه اه ان انه ثبت ان التابعين روى بعضهم عن بعض فلو تيقنا ان الساقط من الاسناد هو الصحابي فقط لم يضر الاسناد ممكن امشيه الصحابة كلهم عدول وانا مش محتاج اعرف اعيان الصحابة
في فيما يتعلق باصل صحة الخبر ممكن يحصل نوع من التفريق ما بين الصحابة في قوة الخبر اذا اذا اذا اشتمل على واقعة معينة كان مثلا ابو بكر الصديق عمر بن الخطاب وصف شيئا حدث في بدر وجاء ابو هريرة وقص عكسه
مسلا طبعا العلماء لا يجعلون تعصيب الجناية بالصحابة ابدا في الاسناد. انما ينزلون ويعصبون الجناية الوهم بطبقات الاسناد مش بالصحابة. لكن انا هفترض جدلا ان في حاجة حصلت زي كده وتواطأت الاسانيد كلها على ان ابا هريرة رضي الله عنه ذكر شيئا حدث في بدر ونفاه عمر بن الخطاب. وكان هذا
مما مما يشاهد مش حاجة ممكن تبلغ لأ مما يشاهد يبقى في الحالة دي انت بتعمل ايه ؟ بتعمل ترجيح. اما في اصل صحة الخبر لأ الصحابة كلهم عدول. حتى لو قلت عن رجل من اصحاب النبي
صلى الله عليه وسلم فالصحيح انه صحيح وثابت. فيبقى اذا ما ينفعش تقول في تعريف المرسل هو ما سقط منه الصحابة بل تقول هو ما قال فيه التابعي ايا كانت رتبته. قال رسول الله صلى الله عليه واله وسلم
وانا قلت هذا في باب التسمية اما في باب التقوية فاحنا لنا كلام كثير في المرسل. المرسل ده يعني يعتبر من اكثر الموضوعات التي نحتاج الى بحث لان المراسيل قبل الشافعي كان يحتج بها
حتى جاء الشافعي وتكلم فيها وتابعه جماهير اهل العلم على الكلام فيها. ان الحديث المرسل جزء قسما من اقسام الحديث الضعيف فهذا ايه؟ احنا بنحط عناوين فقط. وكل نوع من هذه الانواع له بحث مستقل يأتي في مكان ان شاء الله تعالى
آآ النوع الخامس ولا الرابع؟ الخامس التدليس التدليس مأخوذ من الدنس وهو اختلاط النور بالظلام ومفهوم من لفظة التدليس ان صاحبه وارى عيبا يقول لك فلان دلس علي. دلس علي يعني خدعني
يبقى التدليس معناه ان فيه عيب في الاسناد والمدلس نفق هذا العيب اغدار العيب ونفق الاسناد مشاه ده معنى للتدليس والتدليس انواع في تدليس الاسناد تدليس التجويد او التسوية تدليس الشيوخ تدليس البلدان والاماكن وتدليس السكوت وتدليس العصر
السكوت او القطع يعني او تديس العطف. وتدليس البلدان والاماكن البلدان. طيب كل نوع من هذه الانواع له شكل لكن العلماء احتاطوا بصفة عامة للتدليس بان طالبوا المدلس ان يصرح بالتحديث
انتم عارفين ادوات التحمل ها؟ يعني انتم الان في موضع المتحمل ولا في موضع ها في موضوع التحمل. تحمل يعني ايه يعني دماغك فاضي من المعلومة وانا بملا لك دماغك بالمعلومة
تمام؟ انا في وضع الاداء وانتم في وضع الايه؟ التحمل لما تطلع من المسجد وتحب تعمل درس في بلدك وحبيت تنقل شيئا عن هذا المجلس. هتقول ايه؟ حدثني او حدثنا
اخبرني اخبرنا انبأني انبأنا. سمعت قال لي ها عن وطبعا ما فيش حد بيبتدي الرواية بعاني يعني عادة ما فيش حد يبتدي الرواية بيعاني. خلاص؟ عشان كده برضو في بحث دقيق جدا ما اعرفش هقدر يعني آآ ابسطه في هذا المجلس ولا لأ. العنعنة. دي من المسئول عن العنعنة في الاسناد؟ هل الراوي المباشر
لاداة التحمل ولا اللي تحتيها؟ يعني مثلا ابن اسحاق عن الزهري المسئول اللي قال ابن اسحاق عن الزهري مين المسئول عن العرعن؟ ابن اسحاق نفسه ولا اللي تحت ابن اسحاق
ما تجاوبش اتلقى من لسانك ليه؟ ها بحس عويص وبحس غويط وطويل ماشي قولوا محاذير كده لان جت فرصة واحنا بنتكلم عن العنعنات ولا حاجة. ربما نتكلم فيه ان شاء الله. فالعادة ما فيش حد
ينقل كلاما عن مجلس ويقول عن انما يزكر ايه؟ اداة التحديث اي عنعنه او ان انا يقول ان فلانة خلاص او عن فلان طبعا دي طبعا بنعنوا ان فروقا بينهما فروق
يعني عن وانا امسل لكم بالفرق بالفرق وابين لكم الفرق بميثال حديث في البخاري اللي هو في كتاب بدء الوحي حديث عائشة رضي الله عنها قالت سأل الحارث ابن هشام رسول الله صلى الله عليه وسلم كيف يأتيك الوحي؟ قال يأتيني مثل صلصلة الايه؟ الجرس
عن عائشة ان الحارث بن هشام سأل رسول الله صلى الله عليه وسلم كيف يأتيك الوحي لما انا احب اروي الحديس ده عن صحابيه اقول عن مين عن عائشة ولا عن الحارث
عن الحارس ليه طيب ها معنا عائشة ليه ماشي. يعني اذا يعني ذكر الحارث ابن هشام حكاية حاد حكاية حال خلاص او حكاية عن الحادث يعني انت النهاردة لو جيت قلت لي
وانا ماشي في الشارع قابلت فلان الفلاني عمل كزا وخلى كزا وسوى كزا ومش عارف ايه والكلام ده لما اجي انا اقول الكلام ده يقول مين اللي قال لك الكلام العك ده ؟ اقول فلان
فلان ده حكى لي عن علان بس علان ده مش ده في الرواية ها مش داخل في الرواية اصلا ما حكليش حاجة خلاص؟ يبقى عن هي اللي دخلت لي الحديث في مسند عائشة
ان ما دخلت ليش الحديس في مسند الحارث لكن في معجم الطبراني عن الحارث عن عائشة عن الحارث انه سأل رسول الله صلى الله عليه وسلم كيف يأتيك الوحي؟ يبقى ده بقى من مسند مين
بانوسة اتحاد خلاص عشان انا عندي عن اهو. انما تروي عائشة عن الحارث خلاص؟ غير مسلا اي صحابي يروي حكاية ويقول بينما نحن جلوس عند رسول الله صلى الله عليه وسلم اذ جاء رجل فقال يا رسول الله اغثني
ما لك قال ارتكبت كزا وعملت كزا وخليت كزا حتى لو عرفنا اسم الصحابي الذي قال اغثني ولا قال اجبرني ولا طهرني ولا اي حاجة زي كده. ده انما هو حكاية عن هذا الصحابي وليس. فانت برضه عنون
انت عارف بينهم ايه؟ فاروق وساعات ما يبقاش بينهم فروق. يعني ايه؟ يبقوا الاتنين زي بعض آآ لو زي مسلا لو قلت ايه عن عائشة ان الحارث بن هشام ذكر لها
ان النبي صلى الله عليه وسلم سئل كيف يأتيك الوحي يبقى ده من مسند مين؟ الحارس فكلمة ان ذكر لها هي دي بقى اللي بينت المسألة دي. فانت ما تغدرش بان الاولانية دي
ها وتقول انها زي يعني. فاي صيغة من صيغ التحمل انت بتأخذ الكلام تروح المكان بتاعك تستخدم في صيغة صيغة تحمل. المدلس نظرا لانه بيعمل له عاملة في الاسناد قال لك احنا مش هنقبل منك نقدا ولا ابراما
لابد ان تصرح بالتحديث عشان نتقي عورة الاسناد فاكثر انواع التدليس دورانا في الاسانيد تدليس الاسناد ده اكثر الانواع اللي فيها دايما يقول لك فلان عنعن ولم يصرح زي الاعمش وزي آآ محمد ابن اسحاق وزي قتادة ابن عام السدوسي وزي حبيبنا ابي ثابت
يعني من اتهم بالتدليس. وانت عارف لما ان اتهم بالتدليس مرة مرة واحدة بس. يثبت عليه التدليس من اظهر لنا عورته مرة خلاص. يبقى يفضل مدرس. لكن هم يتفاوتون بين ايه؟ الاقلال والاكثار
في مدلس نادر ميدلي زي الزهري الزهري يدلس في النادر في النادر الاعمش كسير التدليس. محمد ابو اسحاق غير التدليس. ابو اسحاق السمعي كسير التدليس. خلاص؟ سفيان بن عيينة كان يدلل
ولكنه المدلس الوحيد في الدنيا الذي تستوي عنعنته مع تصريحه بالتحديث يبقى لو لقيت سفيان ابن عيينة عنعم اوعى تقف وتقول لم يصرح في التحديث. ليه؟ لانه ما كان يدل
دلسوا الا عن ثقة مثل نفسه الا عن ثقة مثل نفسه انتم عارفين زي مين؟ زي حميد الطويل عميد الطويل لا يعل الحديث بعنعنة حميد لان الحديث الذي لم يسمعه حميد من انس سمعه من ثابت. ابن اسلم البناني
وكان حميد يكثر التدليس عن ثابت وانا لا اعلم حميدا دلس عن غير ثابت. يعني ما فيبقى انت خايف من ايه الواسطة اللي احنا من من اجلها احتطننا في رواية لابد ان يصرح عرفناها
وعرفت انه ثقة المتقن فايه الاشكال؟ يعني لو الحديث عندك حميدة عن ثابت عن انس هتعمل له ايه تدي له تعظيم سلام. تقول له مر بسلام لو الاسناد كده لو انت قدر بقى ان الساقط من الاسناد هو
ثابت ابن اسلم البناني آآ طب واحد يقول طيب وليه نهتم او ما هي الفائدة ان احنا نيجي على هذا الدرب من العلماء اللي بيدلسه في النادر ونيجي ننبه على تدليسهم
مع انه نادرا ما يدلس طبعا ده بينفع في البحث عن علة او في حديث اسناده نظيف ومتنه منكر خلاص يعني افترض الاسناد قدامك كده احمد ابن حنبل قال حدثنا سفيان ابن عيينة
عن الزهري عن عروة عن عائشة ايه رأيك في الاسناد ده قال قال رسول الله صلى الله عليه وسلم الباذنجان شفاء من كل داء او الهريسة تشد الظهر. الهريسة طبعا مش الهريسة بتاعتنا
الحلوة دي الهريس الموصول الهريس اللي بيتعامل في الخليج عبارة عن بر ولحمة حاجة فخمة يعني ده كلها تصلب عودك يعني مش الهريسة بتاعتنا دي تدخل محل فكهانة تقول هات هريسة ولا بتاع. لأ اللي هو اسمه الهريس هناك. الهريسة تشد الظهر. او من اكل
دخل الجنة اي حاجة زي الاسانيد المتون المزلمة دي طيب انت عندك دلوقتي ادي احمد سفيان ابن عيينة الزهري عروة عائشة. ازاي الاسناد النظيف ده ييجي به المتن المزلم ده
فالعلماء يقولوا ايه بقى اكتب القاعدة دي طيب ادن وبعدين الله اكبر الله اكبر فانهم يلتمسون له علة قابحة مطلقا حيث وقعت فان لم يجدوا التمسوا له علة غير قابحة مطلقا
حيث وقعت يعني ايه الكلام ده المثل الذي ذكرته الان وهو الاسناد النظيف جدا احمد سفيان الزهري عروة عائشة والمتن المظلم ده. استنكر العلماء يستنكرون هذا المتن المظلم. طب نعمل ايه في الاسناد
قال لك عادة مثل هذه المتون المظلمة تجد لها عللا ظاهرة كداب يا تلاقي متروك يا تلاقي مغفل في الاسناد. العادة كده فتقوم تعل بالكزاب. تقول فلان كذاب. فلان متروك. فلان زيه الحفظ. مسلا. فلعله ادخل عليه
زي ثابت ابن موسى الزاهد ها لما دخل على الشريك ابن عبدالله النخعي وهو يحدس حديثا في المسجد فقال شريك حدثنا الاعمش عن ابي سفيان عن جابر. قال قال رسول الله صلى الله عليه وسلم
قام داخل ثابت شريك كان صاحب دعابة. قام قال لسابت ايه؟ من صلى وجهه بالليل من صلى بالليل حسن وجوب النهار يعني عايز يقول له انت طول الليل بتصلي وشك منور وعايز يضحك معي
فسابت لان هو غير ضابط للحديث تصور ان هو ده الحديث لان هو الشريك واقف عند ايه؟ قال رسول الله صلى الله عليه وسلم. ثابت سمع الاسناد منعم شريك قال حدسنا الاعمش عن ابي سفيان طلحة بن نافع عن جابر
قال قال رسول الله صلى الله عليه وسلم من صلى وقال له من صلى بالليل حسن وجهه بالنهار ما خدش باله انه بيهزر معه قام طالع من المسجد بيقول ايه؟ حدثنا شريك
قال حدثنا الاعمش عن ابي سفيان عن جابر ان رسول الله صلى الله عليه وسلم قال من صلى بالليل حسن وجوه بالنهار يبقى ده مغفل عند الحان للمحدثين اسمه ايه؟ مغفل
بسبب هذا التغفيل دخل عليه ايه دخل عليه كلام آآ شريك فجعله حديثا للنبي عليه الصلاة والسلام بتبقى في علل ظاهرة. لكن لو افترضنا جدلا ان المتن هكذا والاسناد هكذا
فين العلة قال لك العلة حينئذ تأتي من هذا القليل النادر الذي قلما يدخل منه الخلل. وهو عنعنة الزهد مش احنا بنقول للزهري يدلس في النادر ها فقد يكون هذا من هذا النذر
وانا مش لاقي علة طب ما انت تقول لي طب ما ليه ما يكونش في عنعنة سفيان ها؟ ما احنا اتفقنا ان سفيان ها؟ ان سفيان يدلس هو الاخر الزهري ثقة لامحناها
لا ممكن سفيان يكون دلس. مش كده؟ اه. بس هيكون دلس عن مين هنحضي معمر ها؟ عن واحد زي مالك عن يونس الليث عقيل شعيب بن ابي حمزة اي واحد من اصحاب الزهري حامد بن الوليد
فدول سقات اسبات فلما سفيان يدلس عن واحد انا عارف ان الخلل مش جاي عند سفيان. ولو سلمنا انه دلس انما يدلس عن ايه؟ عن ثقة متقن لكن الزهري انا عندي يدلس في النادر بس ما فيش حد قال لانه لا يدلس الا عن سقة الموت
يبقى افترق ولا لأ يبقى افترق يبقى الاعلال بعنعنة الزهري نادرة. نادر ما تلاقي حد من العلماء يقول عن علم الزهري. بل لا تكاد تقع عينك على مثل هذا لكن اتفق ان يكون المتن هكذا والاسناد هكذا. يقول لك البلونة بتفرقع من اضعف مكان
قعد ينفخ ينفخ ينفخ في حتة كده معينة زي دبوس الابرة اتفجرت البالونة من عند دبوس الابرة ده هو ده اللي حدس بقى. يبقى ازا استنكر الائمة المحققون حديثا ما
وكان الاسناد نظيفا فانهم يلتمسون علة قادحة مطلقا حيث وقعت كذاب متروك اي علة قادحة وممكن تكون العلة اختلاف في الاسلام. ان تكون اختلافا في الاسناد. ماشي؟ بس في الاخر اقدر اوصل
في الاخر سابرهن على ان الرواية دي مرجوحة علشان فلان خالف فلان وعلان خالف علان والجماعة خالفوا الواحد. هاقدر اوصل وسانصب على ما ذهبت اليه من الاعلان لكن انا ما عنديش القصة دي كلها
يقول لك حينئذ يلجأون الى الاعلال بعلة لا يعلون بها عادة ادي معنى ايه؟ يعلونها بعلة غير قادحة مطلقا حيث وقعت لم تجر عادتهم ان يعلوا الاسناد بهذه العلة لكن لما شفت النزام كده الاسناد ظلام المتن ظلام والاسناد نور. انا اضطريت بقى ان انا
اقول الخلل جه من هنا من هذا المكان الذي يندر دخول الخلل منه عادة خلاص؟ يبقى ده تفريع من ايه؟ برضه استفدنا برضه يعني قاعدتين كده في السكة. بمناسبة ايه؟ الكلام على التجديد سفيان ابن عيينة او
جامعة القديس حميد الطويل. يعني من تيقنا ونص اهل العلم على انه لا يدلس الا عن فلان او عن ثقة متقن اللي زي ده احنا بنتسامح في عنعته ولا نقف عند العنعنة ابدا. آآ نرجع بقى لتدليس
تدليس الاسناد هو ان يروي الراوي عن شيخه الذي سمع منه ما لم يسمع منه يعني في هذا المجلس فيه طالب مجد دايما يحضر وغاب شهر حصل له اي ظروف سافر مرض
ما عرفش ييجي والسلام واحنا كنا دائما كل مجلس نقول معلومات جديدة هذا الرجل لو انا سئلت عنه اهو من تلاميذك؟ اقول ايوة من تلاميذي ودايما يقعد قدامي يبقى ثبتت له التنواز ولا لا
جميل ودائما يحدث عني. يقول حدثني فلان في هذا الظرف الذي وقع له نواب شهر ما يحضرش طبعا انا كل اتنين بدي يبقى فاته كم مجلس؟ اربعة. كل مجلس ساعة ساعة ونص. اتقال فيه معلومات قد كده
فاتفق انه اراد ان يحكي حكاية في مجلس لم يحضره ومصدر الحكاية الاصلي انا انا اللي قلتها هيعمل ايه علشان يروي الحكاية يروي عني بواسطة من حضر يبقى نزل درجة ولا لا؟ نزل درجة
بدل ما كان بيقول حدثني ابو اسحاق هيقول حدثني ابراهيم عن ابي اسحاق يبقى نزل ايه؟ نزل درجة يبقى نرجع للتعريف هو التدليس الاسناد هو ان يروي الراوي عن شيخه الذي سمع منه كثيرا وحضر له كثيرا ما لم يسمع منه
بسبب انه كان غائبا عن هذا المجلس. فيقوم المدلس يقول لك ايه طب انا اللي ايه؟ لان الزن درجة. طب ما اعلو بس يقول عن لكن لو قال حدثني اه ما عادش مدلس بقى
نقلناها لديوان اخر. وهو ديوان الايه؟ الكذابين وبكده طبعا ايه كل مروياته تمسح فما فيش مدلس ابدا يتورط في ان يقول حدثنا ولم يسمع عشان كده بعض الناس يقول لك طب التدليس لما هو وحش كده. ازاي هناخد عن فلان الفلاني ومدلسه
تقول التدليس عيب في الرواية وليس في الراوي وليس في الروعة. عشان كده العلماء يقول لك ايه؟ ان قال حدثنا فلا كلام لا كلام ليه؟ لانه صادق وضابط خلاص يبقى التدليس عيب
في الرواية حتى تديس التسوية لا يجعلونه عيبا في الراوي. ان الذين كانوا يدرسون تدنيس تسوية زي محمد ابن المصفى زي وليد ابن مسلم زي بقية ابن الوليد. ما فيش حد طعن في
ينام ولا طعن في امانتهم ولا الكلام ده. لأ انما يطعنون في الرواية. اما الراوي قد يكون له اي محمل بالمحامل. عايز يعلو آآ لو روى عن آآ عن صغير في السن مثلا ربما رد روايته او رغبوا عنها او الى اخره ما يقصدش ان هو يزيف الدين
ولا يدخل للاباطيل في الدين ولا الكلام ده. يبقى تدريس الاسناد وهو الاكثر دورانا في الاسانيد. ده صورته كما ذكرناه لكنه يقول يستخدم دائما اداة التحمل عنه. عن ما فيش حد يعرف يكدبك
خالص لو قلت مثلا عن رسول الله صلى الله عليه وسلم انه قال حد يقدر يكدبك لكن لو قلت حدثنا رسول الله صلى الله عليه وسلم ده منين؟ ها؟ عشان كده بيخطئ بعض
الاخوة وطبعا الكتاب بقى والكلام ده يقولوا وها هو شيخنا ابن جرير يحدثنا عن واقعة صفين اولا ابن جريمة وشيخك دي نمرة واحد نمرة اتنين هو ما حدسكش لكن هم ايه عشان كده استخدام الكلام الادبي في المصطلحات العلمية لا يجوز. ها
ما هو برضه يعني بعض الناس وهو بيتكلم في تفسير القرآن يقول هذا القرآن من صنع الله هذه عبارة لا تجوز ها لسة واحد بيسألني امبارح بيقول واحد حلف قال ورب المصحف
هل يجوز قلت له لا يجوز قال لي طب ايه الفرق بين بينها وبين ورب البيت قلت له المصحف كلام الله غير مخلوق. انما الكعبة مخلوقة. فما فيش حد يحلف يقول ورب المصحف
ها؟ لان القرآن كلام الله غير مخلوق. فلما يجي واحد مسلا يتفزلك مسلا ويقول القرآن من صنع الله. يبقى استخدم الاسلوب الادبي في مثل هذا الموضع فيتهم على طول بانه يقول بخلق القرآن
مع انه قصد يتنزح مسلا او عايز يعني يعملها باسلوب ادبي كده وبتاع ومش عارف ايه. لأ يعني المصطلحات العلمية دقيقة والعلماء لما بيحطوا مصطلح مصطلحات العلمية يكون عادة جامعا مانعا
او على الاقل ما ينفعش انك تستخدم المصطلحات الادبية او العبارات الادبية فيها. فلما ييجي يقول وقال شيخنا مثلا آآ ابن تيمية وقال قال شيخنا ابن حجر مسلا قال شيخنا لا
ليه؟ لان كلمة شيخنا اذا اطلقت المقصود بها الايه؟ الشيخ المباشر. عشان كده العلماء يقول لك ايه؟ وهذا قول شيخ شيوخنا فلان ايه اللي خلاه يطول العبارة؟ لانه لا يجوز ان يقول شيخنا فلان ولم يسمع منه. وكذلك لفظة ايه؟ لفظة حدثنا. هذه منكرة جدا. ان يقول انسان حدثنا فلان
وهو ليس لم يتلقى ما او لم يسمع منه سماعا مباشرا. يبقى تدليس الاسناد ان يروي الراوي الذي عن شيخه الذي سمع منه ماذا ما لم يسمع منه النوع التاني من التدليس تدليس التجويد
او تدريس التسوية وطبعا ده اكتر نوع جرمه اهل الحديث ليه لانه قلما يلحظ اشكاله فين بقى؟ اكتب الاسناد ده عندك كده اكتب الوليد ابن مسلم قال حدثنا الاوزاعي عن اسحاق ابن ابي فروة
عن الزهر عن عروة عن عائشة احنا قلنا تدريس الاسناد المدلس بيلعب فين بينه وبين شيخه. مدرس التسوية بيلعب بينه وبين الشيخ بينه وبين مش شيخه بقى شيخ شيخه انتم عندكم
الاوزاعي والزهري مين اللي بينهم؟ ماشي. اسحاق بن ابي فروة ده والزهري متعاصران والاوزاعي ادركهما وروايته عن الزهري كثيرة خلاص؟ فلو جاء بقي ابن الوليد او الوليد المسلم عفوا فعمل الاسناد هكذا
الاوزاعي عن الزهري عن عروة عن عائشة. طب الزهري مدلس؟ عفوا الاوزاعي مدلس؟ لا مش مدلس عنعنته هتمشي ولا لأ هتمشي. فانا لما اقول بقى الاوزاعي عن الزهري مين اللي يتفطن ان ابن ابي فروة المتروك وقع من الاسناد
ما هو لو كان الاوزاعي لم يدرك الزهري وانت مغمض تقول منقطع ها يعني هو مسلا لو لو عمل كالاتي لو اسقط الزهرية وعروة ها لو بلاش لا ما يسقطش عن روحه عفوا لو اسقط الزهري
اسحاق والزهر اسقطهم الاتنين. وقال لك الاوزاعي عن عروة. وانت مغمض هتقول له ايه؟ منقطع مش كده يبقى ازا ما فيش فيه ايهام ولا حاجة. اي واحد شادي في علم الحديث يعرف ان فيه سقط هنا. عشان فلان لم يدرك فلان. لكن اشكال تدليس التسوية
انه يسقط راويا بين متعاصرين ها ويكون شيخه لا يدلس عادته فيحصل بقى الايهام. انت هتعل منين اول ما تشوفه كده قال وليد ابن مسلم وانت ما عندكش فكرة ان الوليد تديس تسويه الوليد ابن مسلم عن الاوزاعي عن الزهري عن عروة عن عائشة
بتقول استاده ايه؟ صحيح. مين اللي يكتشف بقى ان ابن ابي فروة وقع من النص الائمة الكبار اللي حافظين الاسانيد مش اللي بيدوروا على الاسانيد بدلالة الفهارس العلمية؟ لا انا اعود واذكر ان رأس مال المحدث في عشرات الالوف
من الكتب المسندة. على اختلاف تسميتها. سميها صحاحا او معاجم او مشيخات او سننا او سميها زي ما انت عايز بس كم هائل كبير يصل الى مئات الالوف من الاسانيد
والحديث الواحد ممكن يكون مروي من الف طريق. وانت ما وقفتش الا على عشرة بس فعشان كده الفهرسة العلمية ما تعزفكش ولو اسعفتك ما عندكش كل الكتب ولو عندك كل الكتب انت بتعتمد على الاطراف. اطراف المتون. مش اطراف الاسانيد
ها اصبحت مشكلة. فمين اللي يفتي لك في المسألة دي عالم كبير حافز الف الف كاحمد ابن حنبل وكان بيزرعة الرازي والبخاري البخاري ستميت الف تلتميت الف ومسلم ستميت الف واحمد الف الف
اللي هو على طول اول ما تجيب الاسناد يقر. على طول يجيبها بدماغه دول اللي يحكموا. طب احنا اللي زينا بقى مش هنعرف نعمل آآ القصة دي. طب نعمل ايه
من قصيرها. تقول لم يصرح في بقية الاسناد فلان عنعن وتريح دماغك انا هاجري ورايا ليه ولا يتعبنا ولا يتعب قلبي. هي كده صرح بالتحديد اهلا وسهلا. ما صرحش بالتحديس هرد عليه روايته
عشان ما يجيش واحد يقول طب هل انتم كالائمة الكبار حافزين المش عارف ايه طب ازاي بتحكموا على الايه لا انا قفلت الباب كله واسترحت ما فصلت لكن تدليس التسوية كما قلت موهم
اكبر العلماء قد يخطئ فيها وقد يجري على ظاهر اسناد ولا يدري ان هذا اسقط راويا. زيه انتم عارفين ايه؟ زي ما يكون واحد حفر حفرة في الطريق ومع عامل حاطط لك على وشها كده شوية قش كده وشوية حطب خفاف
انت بقى ماشي ماشي فاكرها كلها ارض صلبة. بتفضل ماشي ماشي ماشي لحد ما تيجي تقوم واقع في البير ايه اللي خلاك تقع في البير؟ ما كنتش شايف قال لك جود لي الطريق وسواه لي. انت اديت تسوية ليه؟ ها؟ قام مسوي لك السكة
فانت فاكر ان شوية القش دول شوية قش محطوطين على الطريق ها والا انت لو عارف ان في بير هتاخد بالك فاما انه سوى الطريق لك فظننته كله على الاستواء او جوده لك. عشان كده بعض القدماء كانوا يسمون التدليس الايه
تجويد عشان كده. تمام؟ طبعا هذا التدليس والعلماء افتوا ايه؟ بانه حرام لانه حرام بسبب ايه صعوبة الايه؟ الوصول الى ان في سقط في الاسناد ام لا يبقى ادي نوعين من انواع التدليس. النوع التالت واللي هنختم به النهاردة
تدليس الشيوخ تدليس الشيوخ اه يكون في بعض الرواة ضعفاء او كذابين بس انا لو آآ سميته هيرموا الحديس في وشي فاكلني اقول مثلا حدثنا ابو هاشم البيروتي هي بيروت ديت فيها ابو هاشم واحد
فيها كتير ابو هاشم بيروت يطلع مين بقى ان شاء الله؟ دور توجد عندك بقى اذا واحد من المحدثين اكتشف يقوم جايب له كنية تانية حدثنا ابو سعيد دور على ابو سعيد ده في خلق الله يطلع مين
ازا واحد اكتشفه يجيب له اسم كمان او كنية. او ينسبه الى جد غامض. او جد بعيد ها؟ يعني بعض الناس قال لك البخاري كان يدلس. زي ابن منده طبعا العلماء استنكروا هذا تماما على ابن مند ان يقول هذا في البخاري. اللي خلى ابن مادة يقول الكلام ده
رواية البخاري عن شيخه محمد ابن يحيى الزهلي فكان البخاري احيانا يقول حدثنا محمد بن خالد خالدة جد مين ؟ جد الزهري فمحمد ابن خالد العادة ان ينسب الرجل المرأة الى ابيه
مش الى جدة ها زي مسلا يقول لك ايه حدثنا عبدالله بن عقبة عبدالله بن عوف ده مين؟ هو ابن لاهيها لكن انا لود حدثني ابن لقيعة يقول لي شيل عزالك وراه
مش عايزين اه نشتري النهاردة. طب لأ ده انا هقول لك بقى عبدالله ابن عقبة بقى ولو انت ابن ابوك طلعه لي. حلني على ما اكتشفه ان هو يا ابني لاهي المتكلم
وممكن يعني يختلط بواحد عبدالله بن عقبة واتفق ان يكون ثقة اسمه كده عبدالله ابن عقبة. واتفق ان يكون ثقة وقد يكون من نفس الطبقة. وروى عن نفس الشيخ. كمان. فهذا يصعب جدا انك انت تكتشف المسألة دي
فاذا هو اما ان ينسبه الى جد غامض او الى جد بعيد او الى كنية لم تجري مثلا بها العادة او الى لقب كل ده عشان يتوه الايه يتوه المحدثين فلا يفطنون الى مثل هذا. وساعات
اه زي ما كان الذهب بيعمل يكسر الشيخ الواحد يخليه اربعة ليه انت هتتخيل كثرة شيوخ؟ يعني لما اقول لك مثلا هنفترض واحد اسمه مثلا محمد ابن يحيى ابن خالد ابن ابراهيم ابو عبدالله البصري المدني
اي حاجة فانا ممكن ابيعه لك جملة وقطاعي ماشي؟ هاجيبه كله على بعضه في الاول كده. اللي انا قلته لك ده كله مرة وبعدين مرة اقول لك ايه حدثنا ابو عبدالله المدني
فانتم تفكروا ايه ؟ شيخ تاني خلاص؟ حدثنا محمد بن خالد المصري بها بها دي برضو تطلعك من ورطة. مسألة انت تقرا في الاسانيد كده يقول لك حدثنا فلان الدمشقي بها
بها يعني كان فيها وهو بيحدث ممكن يكون اصله من بلد تانية. فيقول لك مسلا زي معمر معمر ابن الراشد. معمر ابن الراشد اصله ايه؟ اصله بصري. وبعدين راح اليمن
خلاص؟ فيبقى هو ازا قلت البصري ده جائز اذا قلت اليمني فده جائز ماشي وممكن يدخل على اكتر من بلد وكل بلد ايه يقعد فيها شوية فينسب ينسب اليها. فممكن الراوي الواحد ده
اخده ازا ما قلت لك ابيعه جملة وقطاعي. اخد الكنية والزقها في الجد واخد اللقب والبلد والزقها في المش عارف مين. واخد ايه؟ يبقى الراجل واحد بقى ايه؟ بقى خمس رواة
فيقوم يقول لك ده ميدان استديس الشيوخ. القصد منه ايه؟ التبجح بكثرة الايه؟ الشيوخ. بدل ما كان شيخ واحد بقى واربعة. تصور بقى لو يقول لك عشرين شيخ وكل شيخ في اربعة. ادي تمانين شيخ بالسلامة اهو. حاجة بقى الواحد بقى يكحش معه. ها؟ فيبقى ده
التكسير. طبعا ده ما لوش مغبة زي ما يكون بيدلس في اسم الراوي لانه ضعيف او ينسبه كما قلت الى جد بعيد او الى كنية غامضة او الكلام ده اللي كان بيعمل القصة دي كمان
بقية ابن الوليد وعملها في حديث الجماعة القرأ يستدلون به على وجوب التجويد وهو حديث يقرأ القرآن بلحون العرب واصواتها هذا حديث منكر يرويه بقية ابن الوليد عن شيخ له يكنى ابا محمد
فبعض الناس حب يمشي الاسناد ده فقال رواه شعبة عن بقية تمام؟ وقال فيه بقية حدثني ابو محمد طب ايه يعني وهو شعبته عن بقية؟ قال لك لان شعبة ما كان يأخذ عن مدلس حديثا
لو عرف انه بيدلس ما ياخدش عنه حديثا لانه كان شديد النكير على المدلسين وعبارته الشهيرة المشهورة المعروفة الان ازني احب الي من ان ادلس طبعا لو خير بين ان يدلس وان يزني
بس طبعا ده نوع من التبشير يعني. ها نوع من التبشير. لان ازني احب الي من ان ادلس. فقال لك لو كان لو كان شعبة يعلم عن بقية انه يدلس ما اخذ عنه الحديث
بنقول يا جماعة الخير بقية الوليد كان يدرس سديس الاسناد وتدليس التسوية معا وتدليس الشيوخ يعني يمكن هو الراوي اللي ممكن تجمع فيه التلات انواع من انواع التدليس فلعل شعبة ما كان يعلم انه يدرس الشيوخ
فقنع منه بحدثني وقبل الخبر او مش بقية قال حدثني ابو محمد طب لو لو شعبة سأله ابو محامي يطلع مين ممكن تلاقيه واحد كده لو انت عرفت اسمه تسقط الخبر به
او واحد مجهول وبقي كان يروي عن المجهولين على المجاهيل يعني فاللي بيقول شعبة رواه عن بقية قصد هذا انه ايه؟ ان شعبة امن تدليس بقية. اه امن تدليس الاسناد
لكن تدليس الشيوخ لا زال قائما. من ابو محمد هذا؟ لا احد يعرفه حتى الان محدثون يقولون مجهول من من شيوخ بقية المجهولين خلاص؟ يبقى اذا ايه؟ يبقى اذا تديس الشيوخ اشكاله ايضا ان هو بيعمي على المحدثين اسم الراوي الضعيف
ما لا يكاد يحترز او لا يكاد يصل الى الحل في هذا الا الائمة الكبار ها وانتم عارفين الكتاب اللي انتم تستفيدوا منه في هذا الباب كتاب موضح اوهام الجمع والتفريق بتاع الخطيب البغدادي. ها
بيقول لك بيجيب لك اسناد يقول لك ابو محمد فيه راوي اسمه مثل ابو محمد الهزلي يقول لك وهذا هو فلان الفلاني الكذاب ويجيب لك الحديث ده باسناد اخر بين فيه راو اخر من هو هذا الايه؟ المكنع
الخطيب كده على طول يعني جزء من كتابه طبعا الكتاب جزء منه التعقب على البخاري في آآ ما يعني آآ معه في التاريخ الكبير وينبغي ان يكون مفرقا او ما فرقة ينبغي ان يكون مجموعة. والقسم الاخر في الرواة اللي هم اللي زي دول الذين يقعون في
الاسامي وانما فعل الخطيب هذا حتى تصل انت الى حقيقة الراوي المبهم في الاسناد او الراوي غير المعروف. مش مش المبهم بس يعني او غير المعروف في الاسلام. وللحديث ان شاء الله تعالى اقول قولي هذا واستغفر الله العظيم لي ولكم. الاخوة الاسئلة بتاعة المرة دي والاسئلة بتاعة المرة اللي فاتت ان شاء الله انا
ساجيب عنها كلها او جلها بازن الله في المحاضرة القادمة. ان شاء الله. بسبب التعليم